**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-133 „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ PAKEITIMO**

2022 m. lapkričio 25 d. Nr. TSP-253

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2019 m. gegužės 31 d. sprendimą Nr. TS-133 „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ ir 3 punktą išdėstyti taip:

,,3. Perduoti laikinai, iki 2029 m. birželio 10 d., asociacijai Kriaunų kaimo bendruomenei, kodas 173740967, buveinės adresas: Sartų g. 19, Kriaunų k., Kriaunų sen., Rokiškio r. sav., neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą: 270,77 kv. m patalpas, esančias pastate – mokykloje (patalpos kadastrinių matavimų byloje pažymėtos: 2-2 (61,14 kv. m), 2-3 (22,81 kv. m), 2-4 (20,90 kv. m), 2-5 (19,10 kv. m), 2-6 (20,36 kv. m), 2-7 (20,12 kv. m), 2-8 (20,72 kv. m), 2-9 (12,99 kv. m), 2-10 (10,84 kv. m), 2-11 (1,65 kv. m), 2-12 (7,11 kv. m), 2-13 (2,25 kv. m), 2-14 (2,70 kv. m), 2-15 (10,91 kv. m), ½ 2-16 (37,17 kv. m iš 74,34 kv. m)), unikalus Nr. 4400-0110-2429, esančias Sartų g. 19, Kriaunų k., Kriaunų sen., Rokiškio r. sav., bendras pastato plotas – 2582,09 kv. m, kurių bendra įsigijimo balansinė vertė 2022 m. lapkričio 30 d. – 94639,25 Eur (Europos Sąjungos lėšos – 5299,70 Eur, valstybės biudžeto lėšos – 1112,93 Eur, savivaldybės biudžeto lėšos – 31988,23 Eur, kiti finansavimo šaltiniai – 56238,39 Eur), bendra turto likutinė vertė 2022 m. lapkričio 30 d. – 74367,27 Eur (Europos Sąjungos lėšos – 4307,69 Eur, valstybės biudžeto lėšos – 905,84 Eur, savivaldybės biudžeto lėšos – 12915,35 Eur, kiti finansavimo šaltiniai – 56238,39 Eur),, turto registravimo grupė – 1202200, skirtas socialinio verslo projekto veikloms vykdyti“.

1. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-133 „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Pakeisti Rokiškio rajono savivaldybės tarybos 2019 m. gegužės 31 d. sprendimą Nr. TS-133 „Dėl savivaldybės turto perdavimo laikinai neatlygintinai valdyti ir naudotis panaudos pagrindais“.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

2019 m. gegužės 31 d. Rokiškio rajono savivaldybės tarybos sprendimu nuspręsta Kriaunų kaimo bendruomenei perduoti 281,59 kv. m patalpas (patalpų numeriai: 1-50, 1-51, 1-52, 1-53, 1-58, 1-59, 1-60, 1-61, 1-62, 1- 63, 1-64, koridorius tarp 1-50 ir 1-52 (dalis 1-65 patalpos), 1/2 1-57)) pastate-mokykloje, unikalus Nr. 4400-0110-2429, adresas Sartų g. 19, Kriaunų k., Kriaunų sen., Rokiškio r. sav., socialinio verslo projekto veikloms vykdyti. Sutartimi perduotose patalpose Kriaunų kaimo bendruomenė, įgyvendindama projektą, atliko patalpų kapitalinį remontą už 56238,39 Eur, patalpos atnaujintos ir pritaikytos lankytojams apgyvendinti. Pasikeitus kadastrinių matavimų bylos duomenims, pasikeitė perduotų patalpų žymėjimas plane, bendruomenei perduotų patalpų plotas sumažėjo 10,82 kv. m. Kadangi Kriaunų kaimo bendruomenė atliko panaudos pagrindais perduotose patalpose kapitalinio remonto darbus, kurie iš esmės pagerino patalpų būklę, pasikeitė turto įsigijimo ir likutinės vertės. Atsižvelgiant į naują nekilnojamojo daikto kadastrinių matavimų bylą ir perduotose patalpose atliktą kapitalinį remontą bei pasikeitusias patalpų vertes, tikslinga pakeisti Rokiškio rajono savivaldybės tarybos 2019 m. gegužės 31 d. sprendimą Nr. TS-133 „Dėl savivaldybės turto perdavimo laikinai neatlygintinai valdyti ir naudotis panaudos pagrindais“, kad Kriaunų kaimo bendruomenei būtų perduota teisingos vertės bei tikslus patalpų plotas.

**Laukiami rezultatai.**

Teisės aktų pakeitimai įgalins perduoti teisingo ploto ir teisingos vertės turtą Kriaunų kaimo bendruomenei.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė